கேள்வி: பாட்டுப் புத்தகம் பற்றி நீங்கள் என்ன அறிந்துள்ளீர்கள்?
பதில்: பாட்டுப் புத்தகம் (''Song book'') என்பது பாட்டு வரிகளைக் கொண்ட நூல் (எழுத்துப் படைப்பு) ஆகும். பாட்டுப் புத்தகங்கள் எளிமையான பயிற்சிப் புத்தகம் அல்லது சுழல்-பிணைப்பு குறிப்பேடுகளாகவோ இருக்கலாம். இசை வெளியீட்டாளர்கள் குழு பாடலுக்கான அச்சிடப்பட்ட பதிப்புகளையும் தயாரித்தனர். இத்தகைய தொகுதிகளை அமெரிக்காவில் கின்னரப்பெட்டி தயாரிப்பாளர்களால் சந்தைப்படுத்தல் கருவியாகப் பயன்படுத்தப்பட்டன. ''The One Hundred and One Best Songs'', The Cable Company, Piano Makers, Chicago, IL. 1912 சமய இசையை உள்ளடக்கிய பாடல் புத்தகங்கள் பெரும்பாலும் பாசுர ஏடு என்று அழைக்கப்படுகின்றன; சொற்கள் இல்லாத பாடல்களுக்கான இசையைக் கொண்ட புத்தகங்கள் சில சமயங்களில் மெட்டுப் புத்தகங்கள் என்று அழைக்கப்படுகின்றன.
கேள்வி: பாட்டுப் புத்தகம் - திரைப்பட பாடல் புத்தகம் என்பது என்ன?
பதில்: தமிழ்நாட்டில் திரைப்படப் பாடல்களை பாட்டுப் புத்தகமாக வெளியிடும் பழக்கம் ஓரிரு தசாப்தங்கள் வரை இருந்தது. துவக்கத்தில் இந்தப் பாட்டுப் புத்தகங்களை படத் தயாரிப்பு நிறுவனங்களே வெளியிட்டன. பாட்டுப் புத்தகத்தில் படத்தை உருவாக்கியவர்களின் பட்டியல், கதைச் சுருக்கம், பாடல் வரிகள் போன்றவை மட்டுமல்லாமல் கிராமபோன் தட்டுக்கள் போன்றவற்றின் விளம்பரங்களும் இடம்பெற்றன. தமிழின் முதல் பேசும் படமான காளிதாஸ் (1931 திரைப்படம்) வெளியான காலத்தில் இருந்தே திரைப்பட பாட்டுப் புத்தகங்கள் விற்பனை செய்யபட்டன. சில திரைப்பட ஒலிப்பேழை நிறுவனங்களே ஒரு படத்தின் பாடல் (எ.கா. திருடா திருடா) ஒலிப்பேழைக்குள்ளே பாட்டு வரிகள் அடங்கிய கையடக்க ஏட்டையும் சேர்த்து வெளியிடுவதும் உண்டு.